નવસારી જિલ્લા સહાયક પ્રાદેશિક વાહન-વ્યવહાર અધિકારીની કચેરીમાં લાઇસન્સ મેળવવા આવતા ટુ વ્હિલર અને ફોર વ્હિલરના ચાલકો યોગ્ય રીતે વાહન ચલાવી શકે છે, એ માટે આપવી પડતી ડ્રાઇવિંગ ટેસ્ટ આર.ટી.ઓ. ઇન્સ્પેક્ટરોના અભાવે એજન્ટો જ લઇ લેતા જણાયા છે. બીજી તરફ આર.ટી.ઓ. કચેરીમાં વાહનચાલકો માટે ડ્રાઇવિંગ માટે ટ્રેક પણ બનીને ત્યાર પડયો છે, પરંતુ ટેક્નિકલ જોડાણના અભાવે તેનો ઉપયોગ થઇ શકતો નથી. જ્યારે લાઇસન્સ માટે વાહનચાલકોની ડ્રાઇવિંગ ટેસ્ટ બાબતે ઇન્ચાર્જ એ.આર.ટી.ઓ.એ સ્ટાફનો અભાવ હોવાનું ગાણુ ગાઇ જવાબદારીમાંથી છટક્યા હતા.